Hasartmänguks pokkerit ei tahaks küll  nimetada, kuna seda on ikkagi võimalik harrastada professionaalsel tasemel, ehk enda ära elatamiseks. See, et dongid oma raha maha mängivad, ei tee seda veel hasartmänguks. Donk võib ju valida, kas mängib play money peale või freerolle, selle asemel et pärisraha laudades sharkidele pappi kinkida. Samamoodi kui sulle meeldib kirjutada, siis sa oled kas J.K. Rowling ja kirjutad Pottereid ja elad sellest vabalt ära, aga kui sa kirjutada ei oska, on sul valida, kas kirjutad sahtlisse luuletusi ilma suuremate  kulutusteta või paned kõvasti raha alla ja avaldad oma vaimusünnitistest raamatu vms. Viimasel juhul ilmselgelt sa seda raha tagasi ei teeni. Kui nürimad pliiatsid kambakesi massiliselt raamatuid välja andma hakkavad, ei muutu ju ka kirjandus hasartmänguks.